Terrorangrepet i Bosaso 5. februar 2008

Terrorangrepet i Bosaso 5. februar 2008 skjedde da to bomber detonerte i et boligområde i Bosaso (også skrevet Boosaaso), nordøstlige Somalia. 25 etiopiske immigranter ble drept. Sykehuskilder beskrev angrepet som et av de verste noensinne i Somalia.

Bakgrunn
Al Shabaab er en islamsk-inspirert del av Den islamistiske rettsunion i Somalia, som av vestlige etterretningsorganisasjoner, blant annet PST i Norge, anses som en terroristbevegelse.«Politiets sikkerhetstjeneste (PST) karakteriserer Al-Shabaab som en terrororganisasjon. Men organisasjonen står hverken på USAs, EUs eller FNs liste over terrororganisasjoner.», artikkel i Aftenposten, 9. mars 2008

Etiopiere i Somalia bruker Bosaso som et transitt-punkt for å reise til deres endelige mål i Jemen og videre ved å krysse derfra.

Angrepet
Bombene gikk av like ved inngangen til havnen i Bosaso, det kommersielle kjernepunktet i den autonome Puntland-regionen. Eksplosjonene kom som følge av håndgranater som gikk av innenfor et tidsrom på to minutter av hverandre, og var rettet mot et område av byen som hadde en stor andel etiopiske immigranter.AlJazeera: Many dead in Somalia blast, 6. februar 2008 

Skader
Mellom 20 og 25 ble drept og mellom 90 og 100 såret. Sykehuskilder beskrev situasjonen som utrolig stygg, der mange ofre hadde mistet armer eller bein i eksplosjonen. Bosasos ordfører ba alle leger og sykepleiere i byen om å komme å hjelpe til med behandlingen.BBC News: Deadly blasts hit port in Somalia, 6. februar 2008

Ansvar
Den somaliske motstandsgruppen Al Shabaab tok på seg ansvaret for tvillingangrepet. I en melding postet på Internett, skrevet på det somaliske språket, sa al Shabaab at de hadde rettet terrorangrepet mot havnen i Bossaso «etter å ha fått bekreftet at noen etiopiske soldater som slåss i Mogadishu levde der... noen tok med seg sine koner. Dette stedet (i Bossaso) var en plass der etiopiske soldater og soldater fra Puntland gikk for å få underholdning, med syndfulle hendelser og skadelig kultur».GaroweOnline: Al Shabaab claim responsibility for Puntland bombings   , 6. februar 2008

Reaksjoner
 Puntlands visepresident Hassan Dahir Afqura, som snakket med reportere, sa at angrepet var utført av «terrorister».GaroweOnline: 25 people killed in explosions in Somalia’s Puntland region , 5. februar 2008

Referanser

Kategori:Bombeanslag
Bosaso-2008-02-5
Kategori:Somalias historie
Kategori:Al-Shabaab